Dali Muin

Prof. Dr. Haji Mohamed Dali Muin (1935-1992) ialah seorang ahli perubatan Malaysia dalam bidang homeopati.

 Keterlibatan dalam homeopati 
Dali Muin merupakan salah seorang daripada 12 orang pelopor yang mula-mula mempelajari perubatan homeopati dengan Dr. Burhanuddin al-Helmi. Beliau mula belajar pada tahun 1952 dan aktif dalam memperkembangkan perubatan homoeopati.

Dali pernah membuka pusat rawatan homeopati di Bangunan Seri Larut, Perak. Kemudian beliau berpindah ke Kuala Lumpur/ Beliau pernah dilantik sebagai Presiden Persatuan Perubatan Homeopathy Malaysia pada 1989 hingga kematian beliau pada 1992.

Sewaktu kepimpinannya, beliau banyak membantu dalam menyediakan sebuah hospital mini homeopati yang mempunyai sedikit kemudahan asas bagi rawatan sakit puan. Beliau bertanggungjawab dalam menstruktur semula modul pengajaran homeopati dan menambahkan bilangan lulusan homeopati. Selain itu, beliau turut menyaran serta membantu menerbitkan bulletin homeopati bagi pihak persatuan.

Beliau juga kerap menulis dalam buletin homeopati dan bertanggungjawab mengeluarkan naskhah fotokopi buku "Falsafah Perubatan Homepathy" karya Dr. Burhanuddin al-Helmi. Beliau juga ada mengarang sebuah bahan rujukan homeopati dan ringkasan berjudul Sari Organon untuk kemudahan penuntut homeopati.

 Penglibatan dalam politik 
Sebagaimana Dr Burhanuddin al-Helmi, Dali Muin juga terlibat dalam bidang politik. Beliau aktif dalam Parti Islam Se-Malaysia. Beliau pernah menjadi calon pilihan raya dan menganggotai jawatankuasa kerja PAS Pusat. Semasa menjadi ahli Jawatankuasa PAS Pusat, beliau terlibat sebagai salah seorang ahli Jawatankuasa Penyelaras Kerajaan Campuran Perikatan-PAS yang dibentuk pada 1973.

 Keputusan pilihan raya 
TahunKawasanNamaPartiUndiNamaPartiUndiMajoriti1963Kampong Kembangan, SingapuraMohamed Dali MuinParti Islam Se-Tanah Melayu344Mohamed Ariff bin Suradi7,1273,435Mohammed Ali bin AlwiPerikatan Singapura3,692Saleha binte Mohamed ShahPartai Ra'ayat2,674Ibrahim bin JaffarParti Rakyat Bersatu9141969Kuala Selangor, SelangorMohamed Dali Muin7,724Raja Nong Chik Raja IshakParti Perikatan12,0984,374

 Rujukan 

Kategori:Anggota Parti Islam Se-Malaysia
Kategori:Orang dari Selangor
Kategori:Ahli politik Malaysia berketurunan Melayu
Kategori:Pengamal homeopati Malaysia